1711



Események

Határozott dátumú események 
 január 9. – II. Rákóczi Ferenc Lengyelországba távozik, hogy tárgyaljon I. Péter orosz cárral.
 január 31. – Rákóczi kíséretével megérkezik Vajára, hogy tárgyaljon Pálffy János gróffal, a magyarországi császári csapatok főparancsnokával.
 február 6. – Az elfogott Béri Baloghot a császáriak kivégzik.
 február 21. – II. Rákóczi Ferenc Zavadkánál örökre elhagyja Magyarországot.
 április 6. – Rákóczi a kuruc hadsereg főparancsnokává Esterházy Antal tábornagyot nevezi ki.
 április 17. – Bécsben meghal I. József magyar király, akit fia, III. Károly követ a trónon.
 április 27. – Kassa átadása. 
 április 30. – A Károlyi Sándor vezette kuruc sereg az előző napon véglegesített szatmári béke értelmében, a majtényi síkon leteszi zászlóit, és fegyvereit megtartva hazaoszlik.
 május 1. – A konföderáció és a király képviselői Nagykárolyban aláírják – a Szatmárban folytatott hosszas tárgyalások után április 29-én véglegesített – békeokmányt.
 június 23. – Elesik Munkács.
 július 18. – A stănileşti ütközetben a törökök legyőzik a I. (Nagy) Péter vezette orosz seregeket. 
 július 21. – A pruti egyezmény, amely lezárja az 1710–11-es orosz–török háborút.
 november 19. – II. Rákóczi Ferenc és kísérete Danckába költözik.

Határozatlan dátumú események 
 augusztus – A Prut folyó mellett vereséget szenvednek a cári orosz csapatok a törököktől.

Az év témái 
Régészeti leletnek tekintjük az 1711 előtt keletkezett és fennmaradt leletet.

1711 a tudományban

1711 az irodalomban

Születések 
 január 1. – Franz von der Trenck osztrák császári-királyi katonatiszt († 1749)
 február 2. – Wenzel Anton Eusebius von Kaunitz osztrák diplomata († 1794)
 február 27. – Constantin Mavrocordat havasalföldi fejedelem († 1769)
 március 13. – Fekete György országbíró († 1788)
 április 26. / május 7. – David Hume skót filozófus és történész († 1776)
 május 15. – Petrus Clompe erdélyi szász filozófiai író († 1751)
 május 18. – Ruđer Bošković horvát polihisztor, fizikus, matematikus, filozófus, diplomata, költő, teológus, csillagász († 1787)
 május 31. – Johann Heinrich Samuel Formey francia-német író († 1797)
 szeptember 11. – William Boyce angol zeneszerző († 1779)
 szeptember 25. – Qianlong, (más átírás szerint: Csien-lung) a mandzsu Qing-dinasztia (Csing-dinasztia) császára († 1799)
 október 15. – Erzsébet Terézia lotaringiai hercegnő, szárd királyné, savoyai és piemonti hercegné († 1741)
 november 19. – Mihail Vasziljevics Lomonoszov orosz tudós († 1765)
 december 4. – Mária Borbála portugál infánsnő, VI. Ferdinánd spanyol király felesége († 1758)
Bizonytalan dátum
 Czinka Panna híres női cigányprímás († 1772)

Halálozások 
 január 4. – Despotovich János jezsuita rendi pap, tanár, költő (* 1638)
 február 6. – Balogh Ádám kuruc brigadéros (* 1665)
 február 8. – Aachs Mihály (magyarosan Ács Mihály), magyar író, evangélikus lelkész, iskolaigazgató (* 1672)
 március 13. – Nicolas Boileau francia költő (* 1636)
 április 17. – I. József magyar király és német-római császár (* 1678)
 február 13. és április 26. között – Radics András kuruc követ a török portánál, Munkács majd Kassa várkapitánya (* 1640 körül)
 augusztus 12. – Bellusi Ferenc jezsuita rendi szerzetes, tanár (* 1653)

Jegyzetek 

 
18. század